Quina temàtica explora el text?
Les obres de Haydn avui en dia estan classificades segons els sistema que va posar a punt Anthony van Hoboken, que ha estat adoptat universalment, tot i que avui en dia se sap que no reflecteix amb exactitud la cronologia de composició de les obres, criteri d'ordenació que Hoboken prenia com a base. Cada obra s'identifica per una xifra romana que correspon a la categoria, que en la majoria de casos correspon a un gènere. Algunes categories tenen subdivisions, cosa que se senyala a una lletra minúscula), A continuació apareix un número en numeració aràbiga que correspon a l'ordre de l'obra concreta dins de la categoria.

Categoria I : 104 simfonies, a més de les simfonies A i B, i una simfonia concertant composta el 1792 quan era a Londres per tal de respondre a Ignace Joseph Pleyel, el seu ex-alumne i que havia esdevingut el seu rival en el pla estrictament professional
Categoria Ia : 16 obertures
Categoria II : 24 divertimentos, 8 nocturns, 6 scherzandos
Categoria III : 68 quartets de corda
Categoria IV : 11 divertimentos a tres veus
Categoria V : 31 trio per a cordes
Categoria VI : 6 duos per a violí i viola
Categoria VII : concerts: 4 per a violí, 2 per a violoncel, 1 per a contrabaix, 3 per a trompa, 1 per a trompeta, 1 per a flauta travessera, i 5 per a "lira organizzata", un instrument semblant a la viola de roda
Categoria VIII : 8 marxes
Categoria IX : diverses danses, minuets, allemande, etc., trios
Categoria X et XII: obres diverses per a baríton (octets, quintets, duos))
Categoria XI : 126 trios per a baríton
Categoria : XIII : 3 concerts per a baríton
Categoria XIV : 16 concertinos per a piano i corda
Categoria XV : 45 trio amb piano
Categoria XVI : 62 sonates per a piano
Categoria XVII : diverses peces per a piano
Categoria XVIII : 11 concerts per a instruments de teclat
Categoria XIX : peces per a rellotge musical
Categoria XX : Les set últimes paraules de Crist a la creu (versió original i transcripcions)
Categoria XXa-c : duos, trios i quartets vocals
Categoria XXI : 3 oratoris : (Il ritorno di Tobia; La Creació; Les Estacions)
Categoria XXII : 14 misses
Categoria XXIII : obres religioses diverses
Categoria XXIVa : 11 cantates et cors profans amb orquestra
Categoria XXIVb : 24 àries profanes amb orquestra
Categoria XXVIa : lieder amb acompanyament de piano
Categoria XXVIb : cantates i cors amb instruments
Categoria XXVII : 10 cànons religiosos et 47 cànons profans
Categoria XXVIII : 13 òperes
Categoria XXIX : òperes per a marionettes i singspiel
Categoria XXX : música d'escena
Categoria XXXI : arranjaments
Categoria XXXII : pasticciosD'algunes de les seves obres es disposa de manuscrit autògraf, però en la major part dels casos allò que ens ha arribat són còpies, atès que habitualment feia ús dels copistes d'Eisenstadt. Algunes obres són d'origen dubtós, possiblement apòcrif. A mesura que la seva anomenada augmentava, els editors i els copistes professionals van tenir pocs miraments a l'hora de difondre sota el seu nom les obres d'altres autors menys coneguts. Han estat els estudis crítics del segle xx els que han permès restablir l'autèntica paternitat d'aquelles obres.
Diverses composicions que figuren al catàleg o fins i tot completament desconegudes han desaparegut, probablement destruïdes pels incendis que van patir tant el castell d'Eszterháza com la mateixa casa del compositor.
El text tracta sobre música.